Florian Bahr

Florian Joseph BAHR (; naskiĝinta la  en Niemodlin, mortinta la  en Pekino) estis germana romkatolika pastro, misiisto kaj jezuito.

 Vivo 
Estante filo de orgenfaristo li studis filozofion en Brunno; en la 9.10.1726 li eniris la ordenon de la jezuitoj instruonte la latinan ĉe la kolegio de Legnica. En 1736 ekstudis li teologion ĉe la universitato de Olomouc. Kun aliaj samordenanoj Bahr ekŝipis en 1736 al Ĥinujo kiun li atingis en 1739. Ĉe la kortego de imperiestro Qianlong li estiĝis muzikinstruisto por la princoj.

Ĉar Bahr taksis sian profesian destinon en kristanigo, ne en muzikinstruado kaj sekve ĝojis kiam la korteganoj maldungis lin pro sanecaj kialoj; sendiĝis li en la misistacio Sankta Jozefo je Baoxixian kie li ekigis oftan leterinterŝanĝon kun grafino Maria Theresia von Fugger kio hodiaŭ altvaloregas kiel misihistoria dokumento.

En 1748 Bahr revenis Pekinon por labori jezuitkolegie kiel scienculo kaj animzorganto. Tasko de li estis kunlaboro en vortaro en kvin lingvoj (ĥina, germana, franca, itala, portugala), laŭ komisio de lia imperiestra moŝto. Krome verkis li pamfleton publikigitan en 1748 en Augsburg defendante la jezuitan misiadon en Ĥinujo kontraŭ kritikistoj kiel Johann Lorenz von Mosheim, historiisto kaj luterana teologo ĉe la universitato de Göttingen.

En 1755 Bahr fariĝis kolegia rektoro, en 1762 inspektisto kaj en 1768 estro de la eostaziaj ordenaj provincoj. Kiel aliaj ĉekortegaj jezuitoj li restis netuŝita de la rito-polemiko kaj fina malpermeso fare de papo Benedikto la 14-a en 1744.

 Literaturo 
 Anton Huonder: Deutsche Jesuitenmissionäre des 17. und 18. Jahrhunderts. 1899
 Hermann Hoffmann: Schlesische, mährische und böhmische Jesuiten in der Heidenmission. 1939
 ligiloj ĉe DDB

Kategorio:Germanaj jezuitoj
Kategorio:Homoj de Silezio
Kategorio:Leksikografoj
Kategorio:Kristanaj misiistoj en Azio
Kategorio:Romkatolikaj pastroj
Kategorio:Mortintoj en Pekino